ที่ มท ๐๘๑๐.4/ ว กรมส่งเสริมการปกครองท้องถิ่น  
 ถนนนครราชสีมา เขตดุสิต กทม. ๑๐๓๐๐



มีนาคม 2566

เรื่อง แนวทางการจัดกิจกรรม “สัปดาห์แห่งการฝึกซ้อมเพื่อเตรียมความพร้อมรับมือกับสาธารณภัยหรือภัยพิบัติ”

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมป้องกันและบรรเทาสาธารณภัย ด่วนที่สุด ที่ มท. (กปภก) 0624/ว 28   
 ลงวันที่ 3 มีนาคม 2566 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากกรมป้องกันและบรรเทาสาธารณภัยว่า ในคราวประชุมคณะกรรมการป้องกันและบรรเทาสาธารณภัยแห่งชาติ ครั้งที่ 1/2566 เมื่อวันที่ 9 กุมภาพันธ์ 2566 โดยมีรองนายกรัฐมนตรี (พลเอก ประวิตร วงษ์สุวรรณ) เป็นประธานการประชุม ที่ประชุมมีมติเห็นชอบ ในหลักการ กำหนดให้สัปดาห์สุดท้ายของเดือนพฤษภาคมในทุกปีเป็น “สัปดาห์แห่งการฝึกซ้อมเพื่อเตรียมความพร้อมรับมือกับสาธารณภัยหรือภัยพิบัติ” ซึ่งกองอำนวยการป้องกันและบรรเทาสาธารณภัยกลางพิจารณาแล้ว เพื่อให้การดำเนินการเป็นไปอย่างมีประสิทธิภาพ จึงได้แจ้งแนวทางให้ทุกจังหวัด เตรียมความพร้อมการจัดกิจกรรม “สัปดาห์แห่งการฝึกซ้อมเพื่อเตรียมความพร้อมรับมือกับสาธารณภัยหรือภัยพิบัติ”และขอความร่วมมือ กรมส่งเสริมการปกครองท้องถิ่นแจ้งแนวทางการขับเคลื่อนการบูรณาการเพื่อสนับสนุนการดำเนินการ ดังนี้  
 1. ให้จังหวัด อำนวยการและบูรณาการในการกำหนดกิจกรรมฝึกซ้อมเพื่อรับมือกับสาธารณภัยหรือภัยพิบัติที่สอดคล้องกับความเสี่ยงภัยของพื้นที่สัปดาห์สุดท้ายของเดือนพฤษภาคม   
 2. ให้อำเภอและองค์กรปกครองส่วนท้องถิ่น สนับสนุนให้หมู่บ้าน ชุมชน สถานศึกษา สถานประกอบการในพื้นที่เข้าร่วมการฝึกซ้อมเพื่อรับมือกับสาธารณภัยหรือภัยพิบัติในหมู่บ้าน ชุมชน สถานศึกษา สถานประกอบการ   
 3. ให้หมู่บ้าน ชุมชน สถานศึกษา สถานประกอบการ กำหนดกิจกรรมในการฝึกซ้อมเพื่อรับมือกับสาธารณภัยหรือภัยพิบัติ อาทิเช่น การฝึกซ้อมระบบเตือนภัยในช่องทางต่าง ๆ ของหมู่บ้าน/ชุมชน เช่น หอกระจายข่าว/หอกระจายเสียงของหมู่บ้าน/ชุมชน การฝึกซ้อมแนวทางการปฏิบัติเบื้องต้นของประชาชน เมื่อได้รับแจ้งเตือนภัย เช่น การยกของขึ้นที่สูง การเดินทางไปยังพื้นที่ปลอดภัยของชุมชน การซักซ้อมแนวทางปฏิบัติเมื่อต้องอพยพไปยังพื้นที่ปลอดภัย/ศูนย์พักพิงที่จัดตั้งขึ้น การฝึกซ้อมการแจ้งเหตุ การแจ้งขอรับความช่วยเหลือเมื่อประสบภัย

/4. ให้จังหวัด...

4. ให้จังหวัด รายงานผลการดำเนินการจัดสัปดาห์การเตรียมความพร้อมและฝึกซ้อม รับภัยพิบัติให้กรมป้องกันและบรรเทาสาธารณภัย กระทรวงมหาดไทย รวบรวม

-2-

ในการนี้ กรมส่งเสริมการปกครองท้องถิ่นขอความร่วมมือจังหวัด แจ้งแนวทางการจัดกิจกรรม “สัปดาห์แห่งการฝึกซ้อมเพื่อเตรียมความพร้อมรับมือกับสาธารณภัยหรือภัยพิบัติ” ให้องค์กรปกครองส่วนท้องถิ่นดำเนินการในส่วนที่เกี่ยวข้องต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑๖

ไปรษณีย์อิเล็กทรอนิกส์ saraban@dla.go.th   
ผู้ประสานงาน นางสาวรุจิรา กองลาแซ 0832867885